钦定古今图书集成/明伦汇编/官常典/第425卷 > 梁
## 钦定古今图书集成/明伦汇编/官常典/第425卷 > 梁

梁增设太府卿，少府亦称“卿”，掌内府库藏及尚方工
作之事。

按《隋书百官志》，“梁初犹依宋齐，皆无卿名。天监七年，
加置太府卿，以少府为少府卿，加置太仆卿，三卿是
为夏卿，皆置丞及功曹主簿。”

太府卿，位视宗正，掌金帛府帑。统左右藏令、上库丞，
掌太仓、南北市令。关津亦皆属焉。

少府卿，位视尚书左丞。置“材官将军、左中、右尚方、甄
官、平水署、南塘邸税库、东西冶、中黄细作炭库、纸官、
柴署等令、丞。”